Francezi i marrë peng nga al-Kaida mbërrin në Paris
Lazareviç u lirua disa ditë pas lirimit të dy luftëtarëve të al-Qaidës të burogsur në Mali për rrëmbimin e tij dhe të kolegut të tij, Philippe Verdon
Serge Lazareviç, francezi i fundit i marrë peng, u lirua. Ai u mbajt i rrëmbyer për rreth tre vjet nga një degë e al-Qaidës në Afrikën veriore. 50-vjeçarin Lazareviç e priti Presidenti Francois Hollande. Ai mbërriti në Paris sot në mëngjes, disa orë pas lirimit të tij. Serge Lazareviç, i cilin u rrëmbye tre vjet më pare në Malin verior, foli me gazetarët në ambasadën franceze në kryeqytetin Niamey të Nigerit. Ai u lirua disa ditë pasi u liruan dy luftëtarë të al-Qaidës të burgosur në Mali për rrëmbimin e tij dhe të kolegut të tij, Philippe Verdon. Verdon u gjend i vrarë në korrik të vitit 2013. Dy të ndaluarit e al-Qaidës iu transferuan të shtunën ndërmjetësuesve në Niger, që më pas ja dorëzuan ata al-Qaidës. Lirimi i Lazareviçit shtroi pikëpyetje lidhur me lëshimet që mund të ketë bërë qeveria franceze, me qëllim që të realizonte lirimin e tij nga dega e al-Qaidës në vendet e Magrebit islamik. Franca këmbëngul që nuk paguan para për lirimin e pengjeve, por në shtator pranoi se “vende të tjera e kanë bërë një gjë të tillë për interes të Francës”.